b'\n_START_ARTICLE_\nIn\xc5\xa1titut za narodnostna vpra\xc5\xa1anja\n_START_PARAGRAPH_\nIn\xc5\xa1titut za narodnostna vpra\xc5\xa1anja je slovenski javni raziskovalni zavod na podro\xc4\x8dju etni\xc4\x8dnih \xc5\xa1tudij, ki interdisciplinarno prou\xc4\x8duje naslednje tematike: slovensko narodno vpra\xc5\xa1anje, polo\xc5\xbeaj slovenskih narodnih skupnosti v Italiji, Avstriji in na Mad\xc5\xbearskem, polo\xc5\xbeaj Slovencev v dr\xc5\xbeavah naslednicah nekdanje Jugoslavije, polo\xc5\xbeaj slovenskih izseljencev, polo\xc5\xbeaj narodnih skupnosti (narodnih manj\xc5\xa1in in drugih etni\xc4\x8dnih skupnosti) v Sloveniji, polo\xc5\xbeaj migrantov v Sloveniji in pojavne oblike etni\xc4\x8dnega vpra\xc5\xa1anja (etni\xc4\x8dnosti, nacionalizma) v Evropi ter v svetu\xc2\xab._NEWLINE_In\xc5\xa1titut so (so)ustanovili: Izvr\xc5\xa1ni svet Skup\xc5\xa1\xc4\x8dine Socialisti\xc4\x8dne republike Slovenije, Slovenska akademija znanosti in umetnosti in Filozofska fakulteta v Ljubljani.\n_START_SECTION_\nOdlikovanja in nagrade\n_START_PARAGRAPH_\nLeta 1995 je in\xc5\xa1titut prejel srebrni \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza dolgoletno sistemati\xc4\x8dno in uspe\xc5\xa1no preu\xc4\x8devanje manj\xc5\xa1inske problematike v Sloveniji ter problematike slovenske narodne skupnosti zunaj meja Republike Slovenije\xc2\xab.'